Priidu Pärna

Priidu Pärna (sündinud 25. mail 1971 Märjamaal) on eesti jurist. Ta on olnud Eesti Justiitsministeeriumi kantsler (2002–2005) ja Juristide Liidu president (2005–2014).

Haridus
Ta on lõpetanud 1994. aastal Tartu Ülikooli õigusteaduskonna bakalaureuseõppes ja 1998. aastal magistriõppes. 2011. aastal kaitses Pärna Tartu Ülikooli õigusteaduskonnas doktoritöö, sai õigusteaduste doktori kraadi ja on pärast seda töötanud õppejõuna.

Töökäik
Aastatel 1993–2005 töötas ta justiitsministeeriumis, sealhulgas asekantslerina (1995–2002) ja kantslerina (2002–2005). 

2006. aastast on ta töötanud notarina. 2020. aastatel peab ta koos notar Lee Mõttusega ühist notaribürood Tallinnas ja Sauel.

Ta on osalenud seadusloomes, sealhulgas asjaõigusseaduse, kinnistusraamatuseaduse ja korteriomandiseaduse väljatöötamisel.EKMK koolitus „Notar Priidu Pärna Meistriklass“ Eesti Kinnisvaramaaklerite Koja koduleht. Vaadatud 29.12.2024.

Eesti Kinnisvaramaaklerite Koja koolitusprogrammis annab ta oma teadmisi edasi "Notar Priidu Pärna meistriklassi" raames.EKMK koolitus „Notar Priidu Pärna Meistriklass“ Eesti Kinnisvaramaaklerite Koja koduleht. Vaadatud 29.12.2024.

Notarina on ta andnud ka tasuta õigusnõu, näiteks Vikerraadio saates "Päevatee" ja ajalehes Maaleht.

Tegevus eriala- ja muudes ühendustes
Alates 2001. aastast on ta Eesti Akadeemilise Õigusteaduse Seltsi liige.Tallinna notar Priidu Pärna CV veebilehel Tallinna notarid Lee Mõttus ja Priidu Pärna. Vaadatud 29.12.2024. Aastatel 2005–2014 oli ta Eesti Juristide Liidu president. 2023. aasta seisuga on ta juba mitmendat koosseisu Notarite Koja aseesimees.Notarite Koja struktuur Notarite Koja koduleht. 15.01.2020.Notarite Koja esimehena jätkab Merle Saar-Johanson Notarite Koja koduleht. 06.12.2023.

Alates 2014. aastast oli ta Eesti Omanike Keskliidu juhatuse esimees.Eesti omanike keskliit valis juhatuse esimeheks Priidu Pärna, ERR Uudised, 05.11.2014. 2024. aastast on ta Eesti Omanike Keskliidu auliige ja juhatuse esimehe asetäitja.Eesti Omanike Keskliidu üldkogul tähistati liidu 30. tegutsemisaastat Eesti Omanike Keskliidu koduleht, 26.11.2024.

Tegevus poliitikas
Alates augustist 2009 on Pärna erakonna Isamaa liige.

2014. aastast on ta Tallinna linnavolikogu liige. 

Ta sai 2015. aasta Riigikogu valimistel 381 häält ja ei osutunud valituks.http://rk2015.vvk.ee/detailed-2.html

Ta kandideeris Riigikokku ka 2023. aasta valimistel, kogus valimisringkonnas nr 1 (Haabersti, Põhja-Tallinn ja Kristiine) 260 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 484 häält ning ei osutunud valituks.

Isiklikku
Pärna elab Tallinnas.IRLi lehel tema kohta Ta on abielus ja peres on kaks poega.

Teosed
Tema sulest on ilmunud mitu asjaõigusseaduse kommenteeritud väljaannet, kuid ka mitu laiemale lugejaskonnale mõeldud nõuanderaamatut. Eriti populaarseks on osutunud tema raamat "Notar Priidu Pärna annab nõu" (Hea Lugu, 2022), kus lisaks õiguslikele alustele on toodud palju elulisi näiteid ning mida tsiteeritakse eeskätt olmeliste õigusteemade käsitlemisel sageli ka paljudes meediakanalites.Silja Lättemäe. Paar head nippi, kuidas abielluda, varandust pärida ja petiseid ära tunda Maaleht, 24.05.2022.«Õhtu!» Kas lemmikloomast võiks saada vara pärija? Notar Priidu Pärna annab vastuse Postimees.ee, 18.05.2022.Notar selgitab: kas kinnisvara tasub lastele kinkida või pärandada? Pere ja Kodu, 26.01.2024.

Viited

Kategooria:Eesti notarid
Kategooria:Tartu Ülikooli õigusteaduskonna vilistlased
Kategooria:Sündinud 1971